El Ple de Burjassot torna a sol·licitar un SAMU per al municipi
2025-07-24

A instàncies d’una moció presentada pel grup municipal socialista, i aprovada per unanimitat, el Ple de l’Ajuntament de Burjassot, celebrat en sessió ordinària el dimarts 24 de febrer, va tornar a sol·licitar a la Conselleria de Sanitat una unitat SAMU per al municipi de Burjassot.

La moció presentada i aprovada contempla que es tracta aquesta “d’una reivindicació històrica del grup municipal socialista de Burjassot perquè considerem sobradamente justificat que un municipi com el nostre, pròxim als 40.000 habitants, dispose d’una unitat permanent. Una reivindicació que portem novament a aquest Ple, ja que el PP en Les Corts ha tornat a rebutjar les esmenes presentades pel Grup Parlamentari Socialista, als pressupostos de la Generalitat de l’any 2015, per a millorar qüestions tan essencials com la sanitat de Burjassot”.

“La atenció que s’aplica en el tractament prehospitalari”– justifica el document- “és fonamental per a obtenir el millor rendiment clínic, perquè disminueix la mortalitat in situ i permet al pacient rebre una atenció qualificada de les lesions durant el seu transport al centre mèdic corresponent”.